Galleria iltavalaistuksessa.
Galleria sisältä vuonna 1880.
**Galleria Vittorio Emanuele II** on arkadi-rakenteinen ostoskeskus Milanon ydinkeskustassa, Italiassa. Rakennelma koostuu kahdesta lasikatosta, jotka yhdistyvät oktakonin muotoisen lasikupolin kohdalla. Galleria yhdistää Piazza della Scalan ja Piazza del Duomon.

Historia
--------

Galleria on saanut nimensä Viktor Emanuel II-mukaan, sillä hän oli ensimmäinen kuningas, joka yhdisti Italian. Galleria suunniteltiin vuonna 1861 ja sen rakensi Giuseppe Megnoli vuosien 1865 ja 1877 välillä. Se on saanut vaikutteita muun muassa Brysselissä sijaitsevasta Galleria Royales Saint-Hubertsta (valmistui 1847) sekä Pietarissa sijaitsevasta Passazh -galleriasta (valmistui 1848).

Keskellä sijaitseva lasikupoli on suurempi kuin esikuviensa ja sitä pidetään tärkeänä merkkipaaluna kohti lasitettuja ja katettuja kauppakeskuksia.

Lattian marmorissa on keskustan länsipuolella kuvioitu härkä. Uskomuksen mukaan pyörimällä sen sukuelinten kohdalla oikealla kantapäällä, hävittää se pahat henget. Uskomuksesta johtuen lattiaan on muodostunut kuluma ja kyseinen laatta vaihdetaan aika ajoin.

Galleria sijaitsee kahden Milanon tunnetuimman nähtävyyden Milanon Tuomiokirkon sekä Milanon Oopperatalon keskellä.

Kaupat, ravintolat ja hotellit
------------------------------

Galleriaa kutsutaan lempinimellä *il salotto di Milano* (Milanon olohuone), koska sen keskeinen sijainti on tehnyt siitä suositun kohtaamispaikan. 
Galleria on tunnettu kirja- ja taidekaupoistaan, puhumattakaan sen useista ravintoloista, kahviloista ja baareista. Galleriassa sijaitsee Milanon vanhimpiin lukeutuva kahvila *Biffi Caffe*, jonka perusti Paolo Biffi vuonna 1867. Tämä oli Milanon ensimmäinen kahvila, joka sai sähkövalot 1882.

Nykyään Galleriassa sijaitsee useiden merkkivalmistajien myymälöitä, kuten Versace, Prada, Giorgio Armani, Gucci ja Louis Vuitton. Kaikkien Gallerian liikkeiden nimikylteissä pitää olla kullanväriset kirjaimet mustalla pohjalla, joten mm. McDonald´s joutui muokkaamaan logonsa ja ulkoasunsa Galleriaan sopiviksi.

Kuvat
-----

* Galleria Vittorio Emanuele II:n perustuskivi.Galleria Vittorio Emanuele II:n perustuskivi.
* Galleria Vittorio Emanuele II.Galleria Vittorio Emanuele II.
* Galleria Vittorio Emanuele II: riemukaarin muotoinen sisäänkäynti Piazza del Duomon suuntaan.Galleria Vittorio Emanuele II: riemukaarin muotoinen sisäänkäynti Piazza del Duomon suuntaan.
* Kahviloita ja kauppoja.Kahviloita ja kauppoja.
* Yksityiskohtia Galleriasta.Yksityiskohtia Galleriasta.
* Lasikupoli.Lasikupoli.
* Gallerian riemukaari.Gallerian riemukaari.
* Gallerian ulkopuolelta, joulukoristeltu kupoli.Gallerian ulkopuolelta, joulukoristeltu kupoli.
* Gallerian sisäpuolelta.Gallerian sisäpuolelta.
* Galleria Vittorio Emanuele II Kaupungintalon puolelta. Galleria Vittorio Emanuele II Kaupungintalon puolelta.
* Kuuluisa härkä.Kuuluisa härkä.

Kirjat
------

* Johann F. Geist (1982). *Arcades: The History of a Building Type*. MIT Press. ISBN 0262070820.
* Insight Guides (2004). *Northern Italy*. APA Publications. ISBN 9812349030.

Katso myös
----------

CommonsCommons
Wikimedia Commonsissa on kuvia tai muita tiedostoja aiheesta **Galleria Vittorio Emanuele II**.
* Great Buildings Online information

Lähteet
-------

1. ↑  Insight Guides (2004) p.220.
2. ↑   (Arkistoitu – Internet Archive) Gran Caffè Biffi

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.